ສື່ມວນຊົນລາວໃຫ້ຂ່າວ ກ່ຽວກັບການຢ້ຽມຢາມລາວຂອງທ່ານນາຍົກລັດຖະມົນຕີຫງວຽນຊວນຟຸກ
(vovworld)- ໜັງສືພິມລາວສະບັບຕ່າງໆອອກເມື່ອວັນທີ 27 ແລະ 28/4 ໄດ້ລົງພິມຂ່າວ, ບົດ ແລະ ຮູບພາບຢ່າງຫຼວງຫຼາຍໃນໜ້າທຳອິດກ່ຽວກັບການເຄື່ອນໄຫວຢ້ຽມຢາມລາວຢ່າງເປັນທາງການຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ, ພິເສດແມ່ນໄດ້ຕີລາຄາສູງບັນດາໝາກຜົນທີ່ບັນລຸໄດ້ໃນການຢ້ຽມຢາມ. ໜັງສືພິມປະຊາຊົນສະບັບອອກວັນທີ 28/4 ແລະ ໜັງສືພິມປະເທດລາວສະບັບອອກວັນທີ 27/4 ໄດ້ລົງພິມຖະແຫຼງການຮ່ວມຫວຽດນາມ-ລາວ ແລະ ຢືນຢັນການຢ້ຽມຢາມໄດ້ປະສົບຜົນສຳເລັດຢ່າງດີງາມດ້ວຍການລົງນາມໃນເອກະສານຮ່ວມມືທີ່ສຳຄັນ 9 ສະບັບ.
ສ່ວນໜັງສືພິມວຽງຈັນທາມ ສະບັບອອກວັນທີ 27 ແລະ 28/4 ກໍໄດ້ລົງພິມ 2 ບົດຂຽນທີ່ພາດຫົວຂໍ້ : “ ຂໍ້ຕົກລົງໃຫຍ່ຫຼາຍສະບັບໄດ້ຮັບການລົງນາມໃນຂອບເຂດການເຄື່ອນໄຫວຢ້ຽມຢາມລາວຢ່າງເປັນທາງການຂອງທ່ານນາຍົກລັດຖະມົນຕີຫວຽດນາມ ” ແລະ “ການຢ້ຽມຢາມຂອງ ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ເຮັດໃຫ້ການພົວພັນຮ່ວມມືລະຫວ່າງ 2 ປະເທດເລິກເຊິ່ງຂຶ້ນຕື່ມ”
ໃນຂະນະນັ້ນ, ໜັງສືພິມວຽງຈັນໃໝ່ ສະບັບອອກວັນທີ 27/4 ໄດ້ລົງພິມຄຳໃຫ້ສັງເກດຂອງທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ ກ່ຽວກັບການເຄື່ອນໄຫວຢ້ຽມຢາມລາວຢ່າງເປັນທາງການຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ, ໃນນັ້ນໄດ້ຕີລາຄາສູງການຢ້ຽມຢາມລາວເປັນຄັ້ງທຳອິດພາຍຫຼັງດຳລົງຕຳແໜ່ງເປັນນາຍົກລັດຖະມົນຕີຫວຽດນາມ ແລະ ຢືນຢັນການຢ້ຽມຢາມເປັນການຊ່ວຍເພີ່ມທະວີ ແລະ ເຮັດໃຫ້ການພົວພັນຮ່ວມມືລະຫວ່າງ 2 ພັກ, 2 ລັດເລິກເຊິ່ງຂຶ້ນຕື່ມ.